Triatlons 2024. gada vasaras olimpiskajās spēlēs
Triatlons 2024. gada vasaras olimpiskajās spēlēs Parīzē norisinājās no 2024. gada 31. jūlija līdz 5. augustam pie Aleksandra III tilta. Kopā piedalījās 110 sportisti. Triatlona sacensībās tika izcīnīti trīs medaļu komplekti — individuālās sacensības vīriešiem un sievietēm, kā arī jaukto komandu stafete. Sākotnēji vīriešu sacensības bija paredzētas 30. jūlijā, bet sliktās ūdens kvalitātes Sēnā dēļ tika pārceltas dienu vēlāk. Iepriekšējās dienās nenotika arī triatlonistu treniņi.